text: Ny kajak-kæntring: 32-årig reddet af kammerater
  23 december 2014 kl. 12.50
  En 32-årig mand fra Vejle-området overlevede, at han ved middagstid kæntrede med sin kajak i Vejle Fjord. To kammerater kunne ikke få ham op, men fik ham bugseret ind på land.
  For kort tid siden omkom en kajakroer ved Snaptun.
  - Vandet er altså koldt derude, siger vagtchefen hos Sydøstjyllands Politi til TV SYD.
  Kæntringen blev observeret fra land. Heldigvis var den 32-årige, som er en erfaren roer, samme med to andre.
  De havde store problemer med at få den 32-årige op igen, og derfor blev der både rekvireret helikopter og båd fra Vejle Brandvæsen.
  Kæntringen skete ca. 200 meter fra Tirsbæk på vej over mod Munkebjerg. Det lykkedes at få den uheldige roer ind til land, hvor han blev tilset i en ambulance.
  - Han fik noget varmt tøj på - og så var han heldigvis klar igen. Men der er grund til at advare mod det kolde vand, siger vagtchefen.
  I forbindelse med redningsaktionen har SOK været i luften med en redningshelikopter og Vejle Brandvæsen på vandet med en båd. Hurtig indsats
  
  